English: Thank you for the comments and the series of questions. Curiously, there are some that I would agree with - some of the comments made - and others that I simply don't agree with as well. I shall miss Angela when she's no longer in the Chamber, although, that's her choice, and I'm down to the whim of the voters at the forthcoming election. But I do think there's a real challenge for the Welsh Conservatives and their attitude to the future. I think it's a welcome step for a Welsh Conservative Party to be talking about raising pay for people in the social care sector - that's, I think, good news. But I think there's a real challenge about how that's achieved, because that will require prioritisation in budgetary terms. And in terms of the challenge for where we are, I just don't think it's going to be possible to lever in the sort of money to increase what we're able to do within social care without thinking about more significant financial support for that. And I just don't think the clear-sighted planning to release money is going to get you there - that sort of magic-hat approach to make things more efficient and you'll squeeze, magically, huge sums of money out. If we were speaking with local government of every political shade and background, including Conservative-run or coalition authorities, I don't think they'd say that there are huge untapped resources within the system just waiting to be found and put into the pockets of workers. I think it will take more than that. And as I said in my statement, the current trend shows that we could need to spend up to £400 million by 2022-23, and that's just to deliver what we have, not to deliver better care but to deliver the same care; not to raise the wages of staff, but on the same rates of pay and the same sort of care. And that shows the level of challenge that we face. So, there is, of course, a challenge, and at this point in the economic cycle - it's classic Keynes - this is not a time to raise taxes. So, it isn't about putting something into the long grass; it's being honest about where we are. And the context changed during the course of the work of the inter-ministerial group, of course, because we were at the point of wanting to start a national conversation, to talk about what all this meant and how we could lever in significant amounts of extra resource into the social care sector. The pandemic has fundamentally changed not just our ability to have the conversation, but the context in which we're operating. So, yes, we are considering a range of other areas. I've already mentioned the housing options. And the challenge we have I don't think is going to be resolved by lifestyle change. We do know that we have a broader public health challenge and that's work that Eluned Morgan is now leading on. Our 'Healthy Weight: Healthy Wales' programme is important for people of all ages to make sure that we live well. But actually, when you think about our challenges on housing, we've estimated that we're going to need a significant increase in extra care units. Well, we've only delivered about 500 extra care units across the whole of Wales in the last five years. So, actually, there needs to be a real step-up in what we're doing to be able to meet the challenge, in addition to wanting to improve the public health outcomes for the whole population. On your point about paying for social care with a shared risk, like the NHS, well, that will require some consensus to do so. And part of the challenge in doing that is the way that we're currently structured and the lack of a UK-wide answer is part of what inhibits us, because there's going to be a limit to what we can do before we potentially start intervening and having unintended consequences around the wider tax and benefits system. In fact, the cross-party select committee in the House of Commons, before the last election, produced a report in which they advocated raising tax revenues to be able to deliver much more significantly, and that would then have been something that we shared across the whole of the UK, with significant sums of money that would've come to each devolved national Government. They also advocated an age-related form of taxation much like what takes place in Japan. So, there is still an open debate that is not concluded about what the future might bring. This is the current position: the ability to make a difference in taking forward the work on integration that the Member refers to on improving the rates of pay and the quality of care that is delivered and how we have a motivated workforce in a system that, with the reforms that are set out in the White Paper for consultation on 6 April, could significantly change social care, but we recognise that there will still be more to do for the next Government. But I do believe, as I've said in the statement, that this provides a strong foundation for any future Government to take that work forward.
Welsh: Diolch i chi am y sylwadau a'r gyfres yna o gwestiynau. Yn rhyfedd iawn, mi fyddwn i'n cytuno â rhai ohonyn nhw - rhai o'r sylwadau a wnaethoch chi - ac mae yna eraill nad wyf i'n cytuno â nhw. Fe fyddaf i'n gweld eisiau Angela pan na fydd hi yn y Siambr mwyach, er mai ei dewis hi yw hynny, a'r pleidleiswyr fydd yn pennu fy nhynged i yn yr etholiad sydd i ddod. Ond rwyf i yn credu fod yno her wirioneddol i'r Ceidwadwyr Cymreig a'u hagwedd tuag at y dyfodol. Rwy'n credu bod clywed y Blaid Geidwadol yn sôn yng Nghymru am godi tâl i bobl yn y sector gofal cymdeithasol yn rhywbeth i'w groesawu - mae hwnnw'n newydd da yn fy marn i. Ond rwy'n credu y ceir her wirioneddol ynglŷn â'r dull o gyflawni hynny, oherwydd fe fydd hynny'n gofyn am flaenoriaethu mewn termau cyllidebol. Ac o ran her ein sefyllfa ni, nid wyf i'n credu y bydd modd ysgogi'r symiau o arian i gynyddu'r hyn y gallwn ni ei wneud o fewn gofal cymdeithasol heb ystyried cymorth ariannol mwy sylweddol ar gyfer hynny. Ac nid wyf i'n credu y bydd y cynllunio clir i ryddhau arian yn eich galluogi chi i gyflawni hynny - dull y consuriwr yn tynnu rhywbeth o'i het i wneud pethau'n fwy effeithlon ac y gallwch chi dynnu symiau enfawr o arian o'ch het hudol. Pe byddem ni'n siarad â llywodraeth leol o bob lliw a llun gwleidyddol, gan gynnwys awdurdodau Ceidwadol neu glymblaid, nid wyf i'n credu y bydden nhw'n dweud bod adnoddau enfawr heb eu defnyddio ar gael o fewn y system yn aros i rywun eu canfod a'u rhoi ym mhocedi'r gweithwyr. Rwy'n credu y bydd yn cymryd mwy na hynny. Ac fel y dywedais i yn fy natganiad, mae'r duedd bresennol yn dangos y gallai fod angen inni wario hyd at £400 miliwn erbyn 2022-23, a hynny ddim ond er mwyn darparu'r hyn sydd gennym ni eisoes, ac nid i ddarparu gwell gofal ond i ddarparu'r un gofal; a pheidio â chodi cyflogau'r staff, ond eu cadw nhw ar yr un cyfraddau cyflog a'r un math o ofal. Ac mae hynny'n dangos lefel yr her sy'n ein hwynebu ni. Felly, wrth gwrs, mae hon yn her, ac ar hyn o bryd yn y cylch economaidd - economeg Keynes clasurol yw hyn - nid dyma'r amser i godi trethi. Felly, nid yw'n golygu gohirio ac anghofio; mae'n golygu ymateb i'r sefyllfa bresennol. Ac fe newidiodd y cyd-destun yn ystod gwaith y grŵp rhyngweinidogol, wrth gwrs, oherwydd roeddem ni ar fin dymuno dechrau sgwrs genedlaethol, i siarad am hyn yr oeddem ni'n ei olygu a sut y gallem ddenu symiau sylweddol o adnoddau ychwanegol i'r sector gofal cymdeithasol. Mae'r pandemig wedi newid nid yn unig ein gallu ni i gael y sgwrs, ond y cyd-destun yr ydym yn gweithredu ynddo, a hynny'n gwbl sylfaenol. Felly, ydym, rydym ni'n ystyried amrywiaeth o feysydd eraill. Rwyf wedi sôn am yr opsiynau tai eisoes. Ac ni chaiff yr her sydd gennym ni ei datrys drwy newid ein ffordd ni o fyw, yn fy marn i. Fe wyddom fod gennym her ehangach o ran iechyd y cyhoedd a dyna'r gwaith y mae Eluned Morgan yn arwain arno ar hyn o bryd. Mae ein rhaglen 'Pwysau Iach: Cymru Iach' yn bwysig i bobl o bob oed ar gyfer gwneud yn siŵr ein bod ni'n byw'n iach. Ond mewn gwirionedd, pan fyddwch chi'n meddwl am ein heriau ni o ran tai, rydym wedi amcangyfrif y bydd angen cynnydd sylweddol mewn unedau gofal ychwanegol arnom ni. Wel, dim ond tua 500 o unedau gofal ychwanegol a ddarparwyd ledled Cymru yn ystod y pum mlynedd diwethaf. Felly, mewn gwirionedd, mae angen cymryd cam bras ymlaen o ran yr hyn yr ydym ni'n ei wneud i allu ymateb i'r her, yn ogystal â dymuno gwella canlyniadau iechyd y cyhoedd i'r boblogaeth gyfan. O ran eich pwynt chi ynglŷn â thalu am ofal cymdeithasol sydd â risg a rennir, fel y GIG, wel, fe fydd hynny'n gofyn am rywfaint o gytundeb. A rhan o'r her wrth wneud hynny yw'r ffordd yr ydym ni wedi ein strwythuro ar hyn o bryd ac mae'r diffyg o ran datrysiad i'r DU gyfan yn rhan o'r hyn sy'n ein rhwystro ni. Fe fydd yna derfyn ar yr hyn y gallwn ni ei wneud cyn y gallwn ddechrau ymyrryd a gweld canlyniadau anfwriadol o bosibl yn y system dreth a budd-daliadau ehangach. Yn wir, fe gynhyrchodd y pwyllgor dethol trawsbleidiol yn Nhŷ'r Cyffredin, cyn yr etholiad diwethaf, adroddiad yn mynegi safbwynt o blaid codi refeniw treth ar gyfer gallu cyflawni ar raddfa llawer mwy sylweddol. Ac fe fyddai hynny wedyn wedi bod yn rhywbeth y byddem ni'n ei rannu ledled y DU gyfan, gyda symiau sylweddol o arian a fyddai wedi dod i bob Llywodraeth genedlaethol ddatganoledig. Roedden nhw'n cefnogi math o drethiant hefyd sy'n gysylltiedig ag oedran, yn debyg iawn i'r hyn sy'n digwydd yn Japan. Felly, mae yna ddadl agored anorffenedig a pharhaus ynglŷn â'r hyn y gallai'r dyfodol ei gyflwyno inni. Dyma'r sefyllfa ar hyn o bryd: y gallu i wneud gwahaniaeth drwy fwrw ymlaen â'r gwaith ar integreiddio y cyfeiria'r Aelod ato, o ran gwella'r cyfraddau cyflog ac ansawdd y gofal a ddarperir, ac mae gennym weithlu brwdfrydig mewn system a allai, gyda'r diwygiadau a nodir yn y Papur Gwyn yr ymgynghorir arno ar 6 Ebrill, newid gofal cymdeithasol yn sylweddol, ond rydym ni'n cydnabod y bydd mwy gan y Llywodraeth nesaf i'w wneud eto. Ond rwy'n credu, fel y dywedais i yn y datganiad, fod hon yn sylfaen gref ar gyfer datblygu'r gwaith hwnnw ar gyfer unrhyw Lywodraeth yn y dyfodol.